stanford-oval/wikipedia huggingface dataset:
Andersson (liikennöitsijä)

Oy Andersson Ab oli Turun seudulla toiminut liikennöitsijä, joka ajoi sekä seutuliikennettä että Turun kaupungin joukkoliikennetoimiston tilaamaa sopimusliikennettä.
Andersson ajoi Turun seudullisia linjoja TLO:n osakkaana.
Oy Andersson Ab oli Suomen Paikallisliikenneliiton jäsen.
Vuonna 2010 Andersson toi maahan 10 kappaletta kiinalaisia Golden Dragon XML6155 -kaupunkibusseja ensimmäisenä Suomessa.
Pääkaupunkiseudulla Andersson alkoi loppusyksystä 2012 liikennöidä HSL:n linjaa 109 Westendin Linjan jätettyä konkurssihakemuksensa.
Joulukuussa 2015 Turun kaupunki irtisanoi Anderssonin sopimuksen linjan 2 ajamisesta vedoten liikennöitsijän sopimusrikkeisiin kuten heikkoon luotettavuuteen, kaluston puutteellisuuteen ja puutteisiin työaikalainsäädännön noudattamisessa.
Huhtikuussa 2016 Oy Andersson Ab ajautui konkurssiin. Samana vuonna Varsinais-Suomen käräjäoikeus tuomitsi yhtiön toimitusjohtajan, Simo Anderssonin, kymmenen kuukauden ehdolliseen vankeuteen törkeistä veropetoksista ja törkeästä kirjanpitorikoksesta.
Aiheesta muualla

Yhtiön kotisivut (Arkistoitu – Internet Archive)
Abu Dhabin Grand Prix 2013

|  Abu Dhabin Grand Prix 2013  |
| --- | --- |
 17. osakilpailu 19 osakilpailusta kaudella 2013. 

Päivämäärä:  3. marraskuuta 2013
Sijainti:  Yas Island, Abu Dhabi, Yhdistyneet arabiemiirikunnat
Ratatyyppi:  Osittainen katurata
Radan pituus:  5,554 km
Kilpailun pituus:  55 kierrosta, 305,355 km
Sää:   Selkeä
Paalupaikka
Kuljettaja:   Mark Webber   (Red Bull)
Paaluaika:  1.39,957
Palkintokoroke
Voittaja:   Sebastian Vettel   (Red Bull)
Toinen:   Mark Webber   (Red Bull)
Kolmas:   Nico Rosberg   (Mercedes)
Nopein kierros
Kuljettaja:   Fernando Alonso   (Ferrari)
Kierrosaika:  1.43,434 (kierroksella 55)
Jules Bianchi varikolla.
Abu Dhabin Grand Prix 2013 (virallisesti 2013 Formula 1 Etihad Airways Abu Dhabi Grand Prix) oli Formula 1 -kauden 2013 17. osakilpailu, joka ajettiin 3. marraskuuta 2013 Yas Marinan moottoriradalla Abu Dhabissa Yhdistyneissä arabiemiirikunnissa.
Radan pituus on 5,554 kilometriä ja kilpailussa ajettiin 55 kierrosta. Sebastian Vettel otti jo seitsemännen peräkkäisen voiton.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 1. marraskuuta | 13:00–14:30 | 11:00–12:30 | 1. vapaat harjoitukset |  Aurinkoinen | 35 °C | 44–46 °C | 33–37 % |
| 1. marraskuuta | 17:00–18:30 | 15:00–16:30 | 2. vapaat harjoitukset |  Selkeä | 31–32 °C | 33–37 °C | 49–59 % |
| 2. marraskuuta | 14:00–15:00 | 12:00–13:00 | 3. vapaat harjoitukset |  Aurinkoinen | 36–37 °C | 44–48 °C | 19–23 % |
| 2. marraskuuta | 17:00–18:00 | 15:00–16:00 | Aika-ajot |  Selkeä | 31–32 °C | 33–36 °C | 51–57 % |
| 3. marraskuuta | 17:00–19:00 | 15:00–17:00 | Kilpailu |  Selkeä | 31–32 °C | 32–35 °C | 47–55 % |
Lähde:
Vapaat harjoitukset

Force Indian kolmoskuljettaja James Calado ajoi perjantain ensimmäisissä vapaissa harjoituksissa Adrian Sutilin tilalla. Caterhamin Heikki Kovalainen ajoi Giedo van der Garden tilalla.
Tulokset > Aika-ajo

| Sija | Nro | Kuljettaja | Talli | Aika (1 > erä) | Aika (2 > erä) | Aika (3 > erä) | Lähtöruutu |
| --- | --- | --- | --- | --- | --- | --- | --- |
| 1 | 2 |  Mark Webber | Red Bull-Renault | 1.41,568 | 1.40,575 | 1.39,957 | 1 |
| 2 | 1 |  Sebastian Vettel | Red Bull-Renault | 1.41,683 | 1.40,781 | 1.40,075 | 2 |
| 3 | 9 |  Nico Rosberg | Mercedes | 1.41,420 | 1.40,473 | 1.40,419 | 3 |
| 4 | 10 |  Lewis Hamilton | Mercedes | 1.40,693 | 1.40,477 | 1.40,501 | 4 |
| 5 | 7 |  Kimi Räikkönen | Lotus-Renault | 1.41,276 | 1.40,971 | 1.40,542 | 22 |
| 6 | 11 |  Nico Hülkenberg | Sauber-Ferrari | 1.41,631 | 1.40,931 | 1.40,576 | 5 |
| 7 | 8 |  Romain Grosjean | Lotus-Renault | 1.41,447 | 1.40,948 | 1.40,997 | 6 |
| 8 | 4 |  Felipe Massa | Ferrari | 1.41,254 | 1.40,989 | 1.41,015 | 7 |
| 9 | 6 |  Sergio Pérez | McLaren-Mercedes | 1.41,687 | 1.40,812 | 1.41,068 | 8 |
| 10 | 19 |  Daniel Ricciardo | Toro Rosso-Ferrari | 1.41,884 | 1.40,852 | 1.41,111 | 9 |
| 11 | 3 |  Fernando Alonso | Ferrari | 1.41,397 | 1.41,093 |  | 10 |
| 12 | 14 |  Paul di Resta | Force India-Mercedes | 1.41,676 | 1.41,133 |  | 11 |
| 13 | 5 |  Jenson Button | McLaren-Mercedes | 1.41,817 | 1.41,200 |  | 12 |
| 14 | 18 |  Jean-Éric Vergne | Toro Rosso-Ferrari | 1.41,692 | 1.41,279 |  | 13 |
| 15 | 16 |  Pastor Maldonado | Williams-Renault | 1.41,365 | 1.41,395 |  | 14 |
| 16 | 17 |  Valtteri Bottas | Williams-Renault | 1.41,862 | 1.41,447 |  | 15 |
| 17 | 12 |  Esteban Gutiérrez | Sauber-Ferrari | 1.41,999 |  |  | 16 |
| 18 | 15 |  Adrian Sutil | Force India-Mercedes | 1.42,051 |  |  | 17 |
| 19 | 21 |  Giedo van der Garde | Caterham-Renault | 1.43,252 |  |  | 18 |
| 20 | 22 |  Jules Bianchi | Marussia-Cosworth | 1.43,398 |  |  | 21 |
| 21 | 20 |  Charles Pic | Caterham-Renault | 1.43,528 |  |  | 19 |
| 22 | 23 |  Max Chilton | Marussia-Cosworth | 1.44,198 |  |  | 20 |
107% aika: 1.47,741
Lähde:

Kimi Räikkösen suoritus hylättiin liian joustavan pohjalevyn takia.
Jules Bianchin sijoitusta pudotettiin viidellä lähtöruudulla vaihdelaatikon vaihtamisen takia.
Tulokset > Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Sebastian Vettel | Red Bull-Renault | 55 | 1:38.06,106 | 2 | 25 |
| 2 | 2 |  Mark Webber | Red Bull-Renault | 55 | +30,829 | 1 | 18 |
| 3 | 9 |  Nico Rosberg | Mercedes | 55 | +33,650 | 3 | 15 |
| 4 | 8 |  Romain Grosjean | Lotus-Renault | 55 | +34,802 | 6 | 12 |
| 5 | 3 |  Fernando Alonso | Ferrari | 55 | +1.07,181 | 10 | 10 |
| 6 | 14 |  Paul di Resta | Force India-Mercedes | 55 | +1.18,174 | 11 | 8 |
| 7 | 10 |  Lewis Hamilton | Mercedes | 55 | +1.19,267 | 4 | 6 |
| 8 | 4 |  Felipe Massa | Ferrari | 55 | +1.22,886 | 7 | 4 |
| 9 | 6 |  Sergio Pérez | McLaren-Mercedes | 55 | +1.31,198 | 8 | 2 |
| 10 | 15 |  Adrian Sutil | Force India-Mercedes | 55 | +1.33,257 | 17 | 1 |
| 11 | 16 |  Pastor Maldonado | Williams-Renault | 55 | +1.35,989 | 14 |  |
| 12 | 5 |  Jenson Button | McLaren-Mercedes | 55 | +1.43,767 | 12 |  |
| 13 | 12 |  Esteban Gutiérrez | Sauber-Ferrari | 55 | +1.44,295 | 16 |  |
| 14 | 11 |  Nico Hülkenberg | Sauber-Ferrari | 54 | +1 kierros | 5 |  |
| 15 | 17 |  Valtteri Bottas | Williams-Renault | 54 | +1 kierros | 15 |  |
| 16 | 19 |  Daniel Ricciardo | Toro Rosso-Ferrari | 54 | +1 kierros | 9 |  |
| 17 | 18 |  Jean-Éric Vergne | Toro Rosso-Ferrari | 54 | +1 kierros | 13 |  |
| 18 | 21 |  Giedo van der Garde | Caterham-Renault | 54 | +1 kierros | 18 |  |
| 19 | 20 |  Charles Pic | Caterham-Renault | 54 | +1 kierros | 19 |  |
| 20 | 22 |  Jules Bianchi | Marussia-Cosworth | 53 | +2 kierrosta | 21 |  |
| 21 | 23 |  Max Chilton | Marussia-Cosworth | 53 | +2 kierrosta | 20 |  |
| Kesk. | 7 |  Kimi Räikkönen | Lotus-Renault | 0 | Kolari (van der Garde) | 22 |  |
Lähde:
Tulokset > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 1 |  Sebastian Vettel | Red Bull-Renault | 1–55 |
Muuta

Mark Webberin uran viimeinen paalupaikka.
Sebastian Vettelin 60:s palkintosija.
Red Bullin 100:s palkintosija.
Paul di Restan ja Adrian Sutilin viimeiset MM-pisteet.
Kimi Räikkösen viimeinen kilpailu Lotuksella. Hän jätti kauden kesken tämän kilpailun jälkeen selkäleikkauksen vuoksi. Seuraavaksi kaudeksi Räikkönen siirtyi Ferrarille.
Aiheesta muualla

Kuvia tai muita tiedostoja aiheesta Abu Dhabin Grand Prix 2013 Wikimedia Commonsissa
Formula 1 -luokan Abu Dhabin Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Yas Marina Circuit (2009–)
Osakilpailut Formula 1 -kaudella 2013
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Britannia |  Saksa |  Unkari |
|  Belgia |  Italia |  Singapore |  Korea |  Japani |  Intia |  Abu Dhabi |  Yhdysvallat |  Brasilia |  |
Ahti Vuorensola

| Ahti Vuorensola |
| --- | --- |
 Muotokuva kapteeni Vuorensolasta 8. kesäkuuta 1942.
Henkilötiedot
Muut nimet:  ”Vinkalo”
Syntynyt: 26. toukokuuta 1918 Viipuri
Kuollut: 16. joulukuuta 1994 (76 vuotta) Kauniainen
Ammatti:  ekonomi
Sotilashenkilö
Palvelusmaa(t):  Suomi
Taistelut ja sodat:  talvisota   jatkosota
Sotilasarvo:  everstiluutnantti
Joukko-osasto:  Jalka­väki­rykmentti 9
Aiheesta muualla
Ahti Kalervo Vuorensola (26. toukokuuta 1918 Viipuri – 16. joulukuuta 1994 Kauniainen) oli suomalainen sotilas ja Mannerheim-ristin ritari numero 63, siviiliammatiltaan hän oli ekonomi. Hänen isänsä Albert Vuorensola taisteli vuoden 1918 sisällis­sodassa punaisten puolella ja teloitettiin Viipurin taistelun jälkeen touko­kuussa jo ennen Ahti Vuoren­solan syntymää.
Jatkosota

Komppanian­päällikkönä Jalka­väki­rykmentti 9:ssä toiminut Vuoren­sola nimitettiin Manner­heim-ristin ritariksi 19. touko­kuuta 1942. Sotilas­arvoltaan Vuoren­sola oli nimitys­hetkellä kapteeni. Hän oli Suomen kautta aikain nuorin suomalainen majuri 26-vuotiaana. Sotien jälkeen Vuoren­sola joutui syytteeseen sota­saalis­tavaran pois­antamisesta ja tuomittiin menettämään sotilas­arvonsa, mutta presidentti Paasi­kivi armahti Vuoren­solan ja hänen nimensä palautettiin upseeri­luetteloon. Hänet ylennettiin eversti­luutnantiksi vuonna 1967.
Myöhemmät vaiheet

Vuoren­sola osallistui vielä vain kymmenen päivää ennen kuolemaansa vuonna 1994 itsenäisyys­päivän vastaan­otolle, jolloin presidentti Martti Ahtisaari aloitti perinteen kutsumalla kaikki elossa olevat ritarit Linnan juhliin. Vuoren­sola liikkui tuolloin pyörä­tuolin avulla, hän oli kuollessaan 76-vuotias.
Ylennykset

reservi­vänrikki 25. elo­kuuta 1938
vänrikki 16. joulu­kuuta 1939
luutnantti 29. marras­kuuta 1940
kapteeni 30. joulu­kuuta 1941
majuri 27. elo­kuuta 1944
eversti­luutnantti 6. joulu­kuuta 1967
Aiheesta muualla

Kuvia tai muita tiedostoja aiheesta Ahti Vuorensola Wikimedia Commonsissa
Alppitalo

| Alppitalo |
| --- | --- |
 Kalliolla kohoava Alppitalo on yksi Alppilan maamerkeistä.
Osoite:  Karjalankatu 2
Sijainti:  Alppila
Koordinaatit:  60°11′35″N 24°56′12″E﻿ / ﻿60.19317°N 24.93672°E﻿ / 60.19317; 24.93672
Rakennustyyppi:  pienteollisuusrakennus
Tyylisuunta:  modernismi
Suunnittelija:  Kaija ja Heikki Siren
Valmistumisvuosi:  1961
Omistaja:  Helsingin Alppitalo Oy
 fiAlppitalo 
Alppitalo eli Alppilan Tehdastalo on Helsingin Alppilassa Karjalankatu 2:ssa sijaitseva 7-kerroksinen modernistinen pienteollisuustalo, joka valmistui 1961 Kaija ja Heikki Sirenin suunnittelemana. Rakennuksen suunnitteluun osallistuivat myös arkkitehdit Pentti Pantzar ja Lars Gestranius. Rakennusta kutsutaan yleisesti Alppitaloksi, mutta sen virallinen nimi on Alppilan Tehdastalo, koska Alppilassa oli myös Alppitalo-niminen puutalo.
Historiaa

Talon rakennuttajia olivat Teknillisen alan pienyrittäjät ry ja Helsingin Käsi- ja Pienteollisuusyhdistys ry., jotka perustivat talon alkuperäisen kiinteistöyhtiön Alppilan Tehdastalo Oy:n mutta ovat sittemmin jääneet pois kiinteistön omistajien joukosta. Talo on tilavuudeltaan 53 500 kuutiometriä, ja sen rakentaminen vaati kallioiden räjäytyksiä ja louhintaa.
Vuonna 1985 talossa työskenteli noin 600 ihmistä 31 eri yrityksen palveluksessa. Talossa toimi muun muassa useita pieniä kirjapainoja ja muita viestintäalan alihankintayrityksiä. Sittemmin talossa toimi pitkään ”moottoripyöräkerho” Cannonball MC.
Nykykäyttö

Nykyisin kiinteistössä toimii muun muassa Alppilan Autohuolto Oy, joka on myös suurin keskinäisen kiinteistöosakeyhtiön Helsingin Alppitalo Oy:n 33 omistajasta. Pienteollisuusyritysten tilalle taloon on tullut monien järjestöjen toimitiloja, siinä on muun muassa Suomen Kristillisdemokraattien puoluetoimisto, jonka tilat puolue omistaa. Talon ylimmässä kerroksessa toimii näköalaravintola Ilma.
Talon käyttö on 2000-luvulla vähentynyt ja kunto rapistunut, ja rakennukselle on pyritty löytämään uutta käyttöä. Se on vaikeaa, koska esimerkiksi asunnoiksi tai palvelutaloksi muuttamista vaikeuttaa rakennuksen suuri runkosyvyys. Yksi vaihtoehdoista on rakennuksen purkaminen ja uusien kerrostalojen rakentaminen sen paikalle. Rakennuksen kohtalo riippuu ympäröivän niin sanotun Savonkadun alueen laajemmasta kehittämisestä, jossa pyritään alueen kallioiden tiiviimpään rakentamiseen.
Aiheesta muualla

Oikarinen, Essi: ”Miten toimitila muuttuu asunnoiksi?” Pohdintaa Alppitalon muuttamisesta asuinkäyttöön, Arkkitehti 5/2022.
Anatolij D. Mbdrinov

Anatolij Dmitrijevitš Mbdrinov (s. 1903 Gorsk, Turskin kuvernementti, Kardania) on kuvitteellinen sienitieteiljä. Hänestä kerrotaan kardaniankielisessä alkuteoksessa "Ha Mbdrinovi gastrov svampi", jonka on koonnut ja toimittanut Vladimir Kustodijev, ja hänestä muisteluita esittää kirjassa lapsuudenystävä Aleksandr Gritsuk. Mbdrinov on toiminut Trednekolymskin yliopistossa ja julkaissut useita merkittäviä teoksia niin sienitieteen ja sielutieteen sekä maailmanselityksen osalta, joskin viimeksi mainittu teos on keskeisiltä osiltaan tuhoutunut. Otteita teoksista on suomentanut Irina Muromtseva. Teoksessa on käytetty alkuperäiskuvitusta.
Aianí

| Aianí Αιανή |
| --- | --- |
 Kunnallisyksikön sijainti
 Aianí
 Koordinaatit: 40°09′51″N, 21°49′11″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Kunta:  Kozáni
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  140102
Väkiluku (2011):  3 429
 – Kaupunki­yhdys­kunta:  2 006
 – Kaupunki:  2 006
Aikavyöhyke:  UTC+2
 – Kesäaika:  UTC+3
Postinumero:  500 04
Suuntanumero(t):  +30-2461-xxx-xxx
Rekisterikilpi:  KZ
Infobox OKVirheellinen NIMI-arvo: 
Aianí (kreik. Αιανή) on Kreikan kaupunki sekä samanniminen Kozánin kunnan kunnallisyksikkö (Δημοτική Ενότητα Αιανής, Dimotikí Enótita Aianís) ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 3 429 ja varsinaisen Aianín kaupungin väkiluku 2 006 (vuonna 2011).
Aianín kaupunki sijaitsee noin 16 kilometriä etelään Kozánista lähellä Polýfytos-tekojärven eteläpäätä. Aianín kunnallisyksikkö käsittää Kozánin kunnan eteläosan.
Historia > Antiikki

Antiikin aikana nykyisen kaupungin paikalla sijaitsi Aianen kaupunki. Se oli Makedonian merkittävimpiin kuningaskuntiin kuuluneen Elimeian eli Elimiotiin pääkaupunki. Antiikin Aianen arkeologinen alue sijaitsee nykyisen kaupungin koillispuolella. Alueen löydöksiä esittelee Aianín arkeologinen museo.
Historia > Myöhempi historia

Aianí tunnetaan myös bysanttilaisaikaisista kirkoistaan, jotka on koristeltu hienoin seinämaalauksin. Merkittävimpiin kuuluu Neitsyt Marian kuolonuneen nukkumisen kirkko (Koimíseos tis Theotókou) 1000- tai 1100-luvulta.
Nykyisen asutuksen alkuperäinen nimi oli Kallianí (Καλλιανή). Se nimettiin uudelleen antiikin Aianen mukaan vuonna 1926. Aianí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kozánin kuntaan yhdessä Dimítrios Ypsilántiin, Elimeían ja Ellíspontoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Aianín kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Agía Paraskeví | Agía Paraskeví | 637 |
| Aianí | Aianí | 2 006 |
| Chrómio | Chrómio | 92 |
| Keraséa | Keraséa | 165 |
| Kténi | Kténi | 73 |
| Rodianí | Rodianí | 295 |
| Rýmnio | Rýmnio | 161 |
Yhteensä: 3 429
Aiheesta muualla

Kuvia tai muita tiedostoja aiheesta Aianí Wikimedia Commonsissa
Neitsyt Marian kuolonuneen nukkumisen kirkon bysanttilaisia seinämaalauksia.
Aero L-29 Delfin

Aero L-29 Delfin.
Aero L-29 Delfin on Aero Vodochody -lentokonetehtaan valmistama sotilaallinen suihkuharjoituskone, jota käytti 1960-luvulla koko Varsovan liitto. Se oli ensimmäinen Tšekkoslovakiassa suunniteltu ja valmistettu suihkumoottoreilla varustettu lentokone. Koneen Nato-koodi on Maya.
Taustaa

1950-luvun jälkipuolella Neuvostoliiton ilmavoimat etsivät suihkuharjoituskonetta, jolla korvata harjoituskoneet, joissa oli mäntämoottori ja potkuri. Tämä tutkimus laajeni koko Varsovan liiton suihkuharjoituskoneeksi. Aero rakensi prototyypin XL-29. Sen suunnittelivat Z. Rubliè ja K. Tomáš. Sen ensilento tapahtui  5. huhtikuuta 1959. Tällöin sen voimalaite oli englantilainen Bristol Siddeley Viper -suihkumoottori.
Vuonna 1961 Aeron L-29 kilpaili evaluaatiokokeissa puolalaista PZL TS-11 Iskraa ja neuvostoliittolaista Jakovlev Jak-30-konetta vastaan. Puola otti käyttöön TS-11 Iskran, mutta muut Varsovan liiton maat valitsivat L-29 Delfinin.
Koneen tuotanto alkoi huhtikuussa 1963 ja jatkui 11 vuotta. Koneita rakennettiin kaikkiaan 3500 kappaletta. Siitä kehitettiin yksipaikkainen taitolentokone L-29A Akrobat. Tiedusteluversiossa L-29R oli nokassa kamera.
L-29 palveli koulukoneena, sillä tehtiin peruslentokoulutusta, suihkukonekoulutusta ja ammuntakoulutusta. Koneessa oli ripustimet pommeille ja raketeille tätä koulutusroolia varten. Egyptiläiset L-29:t pommittivat Israelin panssarivaunuja Jom kippur -sodassa.
Käyttäjät

Neuvostoliiton ilmavoimat (2000 kpl)
Tšekkoslovakian ilmavoimat (400 kpl)
Bulgarian ilmavoimat
Itä-Saksan ilmavoimat
Unkarin  ilmavoimat
Romanian ilmavoimat
Egyptin ilmavoimat
Syyrian ilmavoimat
Nigerian ilmavoimat
Ugandan ilmavoimat
Irakin ilmavoimat
Indonesian  ilmavoimat
L-29:n korvasi koulukoneena Aero L-39 Albatros. Sittemmin koneet ovat tulleet suhteellisen suosituiksi harrastuskoneiksi etenkin Yhdysvalloissa.
Tekniikkaa

L-29 on keskisiipinen suihkuharjoituskone, jossa opettaja ja oppilas istuvat peräkkäin. Koneessa on yksi suihkumoottori.
Yleistä
Miehistö 2
Pituus 10,81 m
Kärkiväli 10,29 m
Korkeus 3,13 m
Siipipinta-ala 19,8 m²
Tyjäpaino 2280 kg
Lentopaino 3286 kg
Suurin lentoonlähtöpaino 3540 kg
Voimalaite  Motorlet M-701C, 8.7 kN
Suoritusarvot
Huippunopeus 655 km/h
Kantama 900 km
Lakikorkeus 11500 m
Nousunopeus 2760 jalkaa minuutissa
Siipikuorma 166 kg/m²
Teho-paino-suhde 2, N/kg
Aseistus

ripustimet 200 kg kuormalle
Aiheesta muualla

Wikimedia Commonsissa on kuvia tai muita tiedostoja aiheesta .
Aircraft.co.za - The Complete Aviation Reference (Arkistoitu – Internet Archive)
Aero L-29 Delfin, Bundeswehrmuseum, Dresden.
Antisthenes Rhodoslainen

Antisthenes Rhodoslainen (m.kreik. Ἀντισθένης, Antisthenēs; n. 200 eaa.) oli antiikin kreikkalainen historioitsija, joka oli kotoisin Rhodokselta.
Antisthenes osallistui aktiivisesti kotimaansa poliittiseen elämään. Hän kirjoitti oman aikansa historian, jota Polybios piti suuressa arvossa, vaikka se onkin jossain määrin puolueellinen Rhodosta kohtaan. Hän kirjoitti muun muassa kuvauksen vuoden 201 eaa. Laden taistelusta ja oli Polybioksen mukaan kuvaamiensa tapahtumien aikalainen.
Antisthenes on todennäköisesti se historioitsija, joka kirjoitti kreikkalaisista filosofeista teoksen Filosofien perimysjärjestykset, joka oli yksi monista samannimisistä teoksista tuona aikana. Diogenes Laertios käytti teosta lähteenään ja viittaa siihen usein.
Lisäksi Plutarkhos mainitsee Antistheneen, joka kirjoitti teoksen nimeltä Meleagris, josta hän lainaa sen kolmatta kirjaa. Myös Plinius puhuu Antistheneestä, joka kirjoitti pyramideista. Ei kuitenkaan ole tietoa, ovatko he sama henkilö vai joku toinen Antisthenes.
Aligarh

| Aligarh |
| --- | --- |
 Aligarh
 Koordinaatit: 27.88°N, 78.08°E 
Valtio:  Intia
Osavaltio:  Uttar Pradesh
Piirikunta:  Aligarh
Väkiluku (2011):  872 575
 – Metropolialue:  909 559
Aikavyöhyke:  UTC+5:30
 
 aligarh.nic.in 
Infobox OKVirheellinen NIMI-arvo: 
Aligarh (hindiksi अलीगढ़, Alīgaṛha, urduksi ‏علی گڑھ‎, ʿAlī Gaṛh) on kaupunki Uttar Pradeshin osavaltiossa Intian pohjoisosassa. Vuonna 2011 Aligarhin asukasluku oli 872 575.
Aligarh perustettiin 1100-luvulla Kol-nimisenä linnoituksena. Kaupungin nimi vaihtui vuonna 1776 Aligarhiksi uuden tukikohdan rakentamisen myötä. Britit valloittivat tukikohdan vuonna 1803. Vanhan linnoituksen rauniot sijaitsevat kolme kilometriä kaupungin pohjoispuolella. Parhaiten kaupunki tunnetaan lukkoteollisuudestaan[lähde? ].
Aligarh sijaitsee 140 kilometriä kaakkoon New Delhistä, Ganges- ja Yamunajokien välisellä tasankoalueella.
Aligarhin linnake.
Aiheesta muualla

Kuvia tai muita tiedostoja aiheesta Aligarh Wikimedia Commonsissa
Alihankkija

Alihankkija (tai aliurakoitsija) on henkilö tai useassa tapauksessa yhtiö, joka on sitoutunut hankkimaan tai toteuttamaan urakkasopimuksen mukaisen työn, materiaalin tai muun sopimukseen sisälletyn asian, mutta joka ei ole tehnyt sopimusta suoraan tilaajan kanssa vaan yhden tai useamman välikäden kautta. Tilaajan ja alihankkijan välikätenä voi olla pääurakoitsijan lisäksi yksi tai useampi muu alihankkija. Alihankinta (tai aliurakointi) on vastaavasti pääurakoitsijan tai toisen aliurakoitsijan eteenpäin myymä työ-, materiaali-, tai muu sopimuksen mukainen tilaus.
Yksinkertaisimmillaan aliurakointi on pääurakoitsijan sopimusta vastaan vaatima työ tai materiaali, joka päätyy tilaajalle joko suoraan tai pääurakoitsijan kautta. Alihankinta voi kattaa myös monihaaraisen useita suunnittelijoita, valmistajia ja asentajia vaativan verkoston, joka on tyypillistä etenkin suurien tilausten kuten suurien rakennusten, lentokoneiden, laivojen, avaruusalusten ja muiden suurien tai monimutkaisten rakennelmien toteuttamisessa. Alihankinta voi sisältää alkuperäisen tilauksen vaatiman työn kokonaisuudessaan tai vain osittain.
Alihankinnan tarkoituksena on jakaa kokonaistyömäärää eri alojen osaajille, vähentää kustannuksia hyödyntämällä kilpailuttamista, sekä jakaa tilauksen toteuttamiseen liittyvää vastuuta ja riskitekijöitä eri alihankkijoille. Alihankinta mahdollistaa myös yhtiön osaamisen tai tuotevalikoiman keskittämistä kapeammalle sektorille.
Aiheesta muualla

Alihankinta – Kansainväliset teollisuuden alihankinnan ammattimessut
American Subcontractors Association
Teknologiateollisuus.fi[vanhentunut linkki] - Menestyvä alihankkija - vielä vuonna 2015
Andezeno

| Andezeno |
| --- | --- |

 Andezeno
 Koordinaatit: 45°02′15″N, 7°52′13″E 
Valtio:  Italia
Alue:  Piemonte
Metropolikaupunki:  Torino
Korkeus:  306 m
Väkiluku:  2 029
Aikavyöhyke:  UTC+1
 – Kesäaika:  UTC+2
 
 https://www.comune.andezeno.to.it 
Infobox OKVirheellinen NIMI-arvo: 
Andezeno (piemonteksi Andzen ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2 029 asukasta.
Andezenon kaupungintalo